
PSALMUS DE VITA 
Ne mihi, ne dicas lugubri carmine vitam 

Vanae umbrae similem praeterea esse nihil — 
Mortua sunt vere quaequae sunt dedita somno 

Nee sese omnia habent sic ut habere putes. 

Vita est verum aliquid ! Res est perstrenua et acris ! 

Nee vitae finem ferre potest tumulus. 
Terrena omnia sunt, ad terram tota redibunt — 

Non hoc de nostra dicere fas animo. 

Laetitiae causa nobis vitam atque doloris 
Donatam nolim; quod neque fata volunt. 

Verum ut quae facimus nos haec bene perficiamus, 
Quo sit quisque dies plenior ac melior. 

Artem nos longam breve tempus non sinit omnem 
Discere quamquam animus fortis ad omne opus est. 
Maerenti gressu per vitam cogimur omnes 
Ad manes avidos: numquam erit hue reditus. 

In duro et longo vitae certamine nostrae, 

In pugna et castris, militibus similes 
Nee pecudes veluti, canibus custodibus actae, 

Pugnemus fortes ut decet utque viri. 

Quamvis sint laetae rebus ne crede futuris; 

Ad se seeedant omnia praeterita; 
Tempore praesenti, praesenti tempore agamus 

Confisi nobis atque deis ducibus. 

Quod summi potuere viri monet hoc quoque posse 

Nos, et res nostras tollere sideribus, 
Et cum vixerimus, vestigia linquere nostra 

Ilia ubi posteritas longa videre potest. 

Ilia ubi cognoscet fortasse miserrimus exsul, 
Expers auxilio ac omnia perpetiens, 

Quern venti et fluctus agitant per litora vitae, 
Sperabit rursus restituetque animum. 

Acriter acturi nos semper progrediamur, 
Quidquid fata dabimt ferre parati animo; 

Et dum ascendemus summa ad fastigia vitae 
Nobiscum Virtus et Patientia sint. 



J. J. S. 



